Document ID: /roh_data/filtered/fineweb-2-filterrobots_roh.jsonl.gz/10450

Ussa che ti has in Chromebook èsi temp dad ir per il navigatur navigatur Firefox independent cun protecziun automatica da la sfera privata – per proteger tias datas persunalas.
Era sch'in Chromebook ha gia installà Chrome, ta porscha l'installaziun e l'utilisaziun da Firefox sco navigatur da standard in pèr avantatgs:
I fiss bel sch'i fiss pli simpel, ma tes Chromebook fa tut per tegnair tai en l'ecosistem da Google Play. Nus essan dentant da l'avis ch'i vala la paina dad installar il navigatur Firefox sin tes Chromebook – e nus avain resursas per ta gidar sch'igl è necessari. I dat duas vias per installar Firefox sin tes apparat.
Installescha Firefox dal Google Play Store: sin versiuns pli novas da Chrome OS (Chromebook basà sin x86 cun Chrome OS 80 u pli nov) datti l'opziun d'installar l'app Firefox per Android. Questa app è vegnida sviluppada per apparats mobils.
Installescha Firefox sco applicaziun Linux: questa via pretenda in pèr ulteriurs pass, ma i vala la paina. Sche ti installeschas il navigatur Firefox sco applicaziun per Linux, survegns ti il navigatur per computers desktop e tut ils avantatgs ch'el porta, inclus la protecziun avanzada cunter il fastizar, in'administraziun da pleds-clav integrada, access a millis supplements (inclus la bloccada da reclamas UBlock Origin) e designs per persunalisar l'apparientscha da tes navigatur. Ulteriuras infurmaziuns davart l'installaziun dal navigatur Firefox per computers desktop Chromebook.